Diari Oficial de la Generalitat Valenciana


Sumari del DOGV 9124, del 09-07-2021 (2021/7459)

Informació pública de l'acord de suspensió de l'atorgament d'autoritzacions urbanístiques i declaracions responsables, que possibiliten diversos usos en el sòl urbà residencial.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   9124

Data del DOGV
:   09-07-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/7459


Data del document
:   04-07-2021

Organisme emissor
:   Ajuntament de la Llosa

Tipus de document
:   Anunci

Descriptors 

:   * Llosa, la
    * pla d'urbanisme
    * administració local

Informació pública de l'acord de suspensió de l'atorgament d'autoritzacions urbanístiques i declaracions responsables, que possibiliten diversos usos en el sòl urbà residencial. [2021/7459]  
L'Ajuntament de la Llosa, en sessió plenària de data 29 de juny de 2021, va adoptar l'acord que en la part dispositiva assenyala:  
«Primer. De conformitat amb el que es disposa en l'article 64.1 de la LOTUP, amb la finalitat de facilitar l'estudi per a reforma de l'ordenació urbanística dels usos en sòl residencial i en els seus limítrofs, suspendre l'atorgament i l'admissió a tràmit de les llicències d'edificació de l'article 213 de la LOTUP, i la validesa i efectes de les declaracions responsables que habiliten actuacions, dels articles 214 i 222 de la mateixa LOTUP, segons la següent relació:  
- Les obres de construcció, edificació i implantació d'instal·lacions de nova planta.  
- Les obres d'ampliació de tota classe de construccions, edificis i instal·lacions existents.  
- Les obres de modificació o reforma que afecten l'estructura de les construccions, dels edificis i de les instal·lacions de tota classe.  
- Les obres i els usos que hagen de realitzar-se amb caràcter provisional.  
- La modificació de l'ús de les construccions, edificacions i instal·lacions, així com l'ús del vol, sòl i subsol sobre aquests.  
- Els actes d'intervenció sobre edificis, immobles i àmbits patrimonialment protegits o catalogats, siga què siga l'abast de l'obra.  
  
- L'execució d'obres i instal·lacions que afecten el subsol.  
- Les obres de modificació o reforma que afecten l'estructura o l'aspecte exterior i interior de les construccions, els edificis i les instal·lacions de tota classe, que no suposen ampliació ni obra de nova planta.  
  
- Les obres de mera reforma que no suposen alteració estructural de l'edifici, ni afecten elements catalogats o en tràmit de catalogació, així com les de manteniment de l'edificació que no requerisquen col·locació de bastides en la via pública.  
- La primera ocupació de les edificacions i les instal·lacions, conclosa la seua construcció, d'acord amb el que es preveu en la legislació vigent en matèria d'ordenació i qualitat de l'edificació, així com el segon i següents actes d'ocupació d'habitatges.  
Els usos pels quals s'estableix la suspensió de l'atorgament de llicències i admissió de declaracions responsables són els següents:  
  
- Tanatoris, amb forn d'incineració de cadàvers o sense, i qualsevol altra activitat relacionada amb el tractament de persones després de la seua defunció.  
- Activitats recreatives o d'atzar, com a salons de jocs, d'ús recreatiu.  
- Tallers de reparació d'automòbils.  
- Establiments d'exhibicions de contingut eròtic.  
- Discoteques, sales de festa i sales de ball.  
- Implantació d'estacions expenedores de carburants.  
Segon. Els àmbits afectats per la suspensió són els següents: sòl urbà d'ús residencial.  
Tercer. Establir la duració de la suspensió en el termini màxim establit en l'article 64 de la LOTUP, si bé podrà alçar-se totalment o parcialment o limitar-se la seua duració segons el contingut del document de planejament que finalment resulte sotmés a exposició pública. En aquest sentit, la suspensió tindrà una duració màxima de dos anys. Aquest termini s'interromprà, amb alçament de la suspensió, sí, transcorregut un any, no se sotmet a exposició pública la proposta de pla. Després de l'exposició al públic del pla en tramitació, es reprendrà la suspensió fins que es complete el termini de dos anys màxim. En els àmbits delimitats de suspensió de llicències, només podran concedir-se llicències per a obres o actuacions compatibles amb l'antiga i la nova ordenació.  
  
Quart. Remetre el present acord al Diari Oficial de la Generalitat Valenciana per a la publicació, moment a partir del qual entrarà en vigor la suspensió. Així mateix, publicar l'acord en el tauler d'anuncis i en el web municipal, recollint expressament els àmbits i tipus de llicències afectades per la suspensió.  
Cinqué. Notificar el present acord de suspensió de la tramitació i de l'atorgament de llicències a tots els peticionaris de llicències sol·licitades amb anterioritat en la publicació d'aquesta suspensió, posant de manifest el dret que els assisteix a ser indemnitzats si van ser denegades les sol·licituds de llicència presentades, i que van haver hagut d'atorgar-se de no mediar canvi d'ordenació, pel cost del projecte, amb la devolució, així mateix, dels tributs i càrregues que es van haver reportat, si és el cas.  
Sisé. Autoritzar l'alcalde per a aprovar les disposicions necessàries per a l'adequada execució d'aquest acord».  
  
 Contra aquest acord es podran interposar, alternativament, qualsevol dels següents recursos, si bé no poden interposar-se els dos: 1. Potestativament, recurs de reposició davant l'Ajuntament en el termini d'un mes a comptar des de l'endemà de publicació de l'acord en el Diari Oficial de la Generalitat Valenciana. 2. Recurs contenciós administratiu davant els jutjats contenciosos administratius de Castelló de la Plana, en el termini de dos mesos a comptar des del mateix dia.  
  
  
La Llosa, 4 de juliol de 2021.- L'alcalde: Joaquín José Llopis Casals.